Minister vra vir 'stabiliteit' in platinumsektor | Nuus24
Minister vra vir 'stabiliteit' in platinumsektor
Johannesburg – Mildred Oliphant, minister van arbeid, het Vrydag gevra dat stabiliteit in die platinumsektor herstel word."Daar is steeds 'n kommerwekkende aantal werkers wat staak," het sy by die bekendstelling van 'n gespreksforum vir die platinumbedryf in Johannesburg gesê."Dis belangrik dat stabiliteit so gou as moontlik weer in die platinumsektor heers."Verteenwoordigers van platinummaatskappye en vakbonde het die vergadering bygewoon wat by die Kamer van Mynwese deur onafhanklike fasiliteerders aangebied is.Charles Nupen, een van die fasiliteerders, het gesê daar is 'n "verrassende" mate van eenstemmigheid tussen vakbonde en maatskappye. "Dis nodig om te praat oor 'n stel ooreenkomste wat weer stabiliteit in die bedryf kan bring," het hy gesê.– Volg Nuus24 op Twitter.
Lees meer oor: lonmin-slagting | stakings | mynwese | platinumsektor VOLGENDE OP NUUS24X Lindie Strydom: Goed, beter, beste | Maroela Media
Argieffoto (Foto: Foundry, Pixabay)
Watter verandering of aanpassing moet jy maak, om dit wat jy tans doen, beter te doen?
Ek ry al jare lank dieselfde pad elke dag. Toe ek vir my en my seun met Google Maps ŉ nuwe drafroete probeer uitwerk, ontdek ek wat is eintlik die kortste pad na ons huis toe. ŉ Paar minute op Google en ŉ toetslopie met die tekkies, en nou spaar ek elke dag ŉ paar minute se tyd en sommer ŉ paar sente se petrol ook!
Ons hou nie noodwendig van verandering nie, juis omdat dit iets van my gaan vra, maar al kos die aanpassing aanvanklik ŉ bietjie kopspasie en tyd, spaar dit jou uiteintlik baie, tyd, geld en moeite!
Tevredenheid oor waar jy op die oomblik is en hoe jy nou maar aankap elke dag, kan eintlik gevaarlik wees, want jy stagneer en dan mis jy uit op die heel beste wat jy kan doen of kan wees, of dit nou as spreker, skrywer, atleet of dissipel op ŉ pad van heiligmaking is! En dis presies die punt wat Jim Collins in sy boek Good to Great maak: “good is the enemy of great”. My slim man, Johann het Jim se stelling egter nog ŉ treetjie verder gevat: “and better is even worse”. Want verbetering kan ook verlammend wees en verhoed dat jy volhou en enduit tot by uitnemendheid gaan! Jy voel mos jy het reeds so ŉ ietsie bereik. Beter is steeds nie beste nie.
Of dit nou Jessie Potter, Henry Ford of Tim Robbins is wat dit gesê het, dit bly waar: “If you always do what you’ve always done, you always get what you’ve always gotten.”
In watter area van jou lewe kan jy bietjie opskerp of watter vaardigheid kan jy opbou om van goed, beter na beste te gaan?
Abraham Lincoln het gesê: “Give me six hours to chop down a tree and I will spend the first four sharpening the axe.” Ek het nie geweet dat hy ŉ ervare houtwerker was en daarom hierdie aanhaling heel moontlik letterlik en figuurlik bedoel het nie. Ondoeltreffende toerusting mors tyd en daarom het Abraham geglo jy gebruik die grootste deel van jou tyd om die regte gereedskap vir die taak te kry of te ontwikkel.
Dit sluit vir my aan by wat Prediker sê: “As die byl stomp is en nie geslyp word nie, moet jy meer krag gebruik. Dit betaal om jou verstand te gebruik.” (Pred.10:10)
Is ons te lui of te gewoond, te bang of te besig om die verandering of die verbetering te maak wat nodig is om die beste te wees wat ons kan wees?
Dis dalk tyd om te stop en net eers weer jou lewe, jou gereedskap, jou gesondheid, jou gehoorsaamheid aan God en wat Hy van jou vra, jou begroting, jou werk en jou verhoudings op te skerp of die nodige toerusting en vaardighede wat jy kort, te bekom en dan weer verder en dieper en nader en hoër te gaan tot by die beste bydrae en mees doeltreffende impak wat jy kan maak!
Hulp vir boere in Wes-Kaap